हिजबुल और जैश के लिए काम करता था, दो साथी भी अरेस्ट
Terror recruitment module busted in J-K's Kulgam, PhD scholar arrested, जम्मू कश्मीर के कुलगाम में आतंकी भर्ती मॉड्यूल पकड़ा गया है। मामले में पुलिस ने पीएचडी स्कॉलर डाॅ. रुबानी बशीर को गिरफ्तार किया है।
 जम्मू कश्मीर के कुलगाम जिले में पुलिस ने आतंकी भर्ती मॉड्यूल का पर्दाफाश किया है। मामले में एक पीएचडी स्कॉलर डाॅ. रुबानी बशीर को अरेस्ट किया गया था। साथ ही उसके दो साथियों को भी पुलिस ने पकड़ा है। 
पुलिस ने बुधवार को बताया कि रुबानी आतंकी संगठन जैश और हिजबुल मुजाहिद्दीन के लिए काम करता था। वो कश्मीर में युवाओं को पैसे का लालच देकर आतंकवादी बनाता था। 
कश्मीर में दूसरे नाम से चला रहा था आतंकी गतिविधि 
रुबानी बशीर केंद्रीय विश्वविद्यालय कश्मीर का पीएचडी स्कॉलर है। वो डाॅ. सबील से इलाके में आतंकी गतिविधियां चला रहा था। वो आतंकियों के लिए फंडिंग की व्यवस्था करता था और उनके खाने पीने के लिए सामान भी मुहैया कराता था।
एक गाड़ी के जरिए पुलिस ने आतंकी को अरेस्ट किया 
SSP कुलगाम साहिल ने कहा कि पुलिस इनपुट के आधार पर उस व्यक्ति की तलाश कर रही थी, जिसका कोड नाम डॉक्टर था। इसके लिए एक टीम भी गठित की गई थी। जांच के दौरान एक गाड़ी को पकड़ा गया। जब इसकी खोजबीन की गई तो पता चला कि इसका उपयोग अशमुजी कुलगाम के दिवंगत बशीर अहमद डार के बेटे डॉक्टर रूबानी बशीर की तरफ से किया जा रहा था। पुलिस ने उसे तुंरत अरेस्ट किया। पूछताछ में उसने बताया कि उसका कोड नाम डॉ. सबील है। उसने कश्मीर केंद्रीय विश्वविद्यालय में असिटेंट प्रोफेसर की नौकरी के लिए आवेदन भी किया था।
बचपन से ही आतंकी संगठन जमात-ए-इस्लामी से जुड़ा था 
पुलिस ने बताया कि यह आतंकी बचपन से ही आतंकी संगठन जमात-ए-इस्लामी से जुड़ गया था। वो 14 साल तक इस्लामिक जमात उल तुलभा के छात्र विंग (IJT) का मेंबर रहा। वो पर्दे के पीछे रहकर हिजबुल मुजाहिदीन और जैश-ए-मोहम्मद के आतंकवादी संगठनों के लिए काम करता था। कश्मीर के युवाओं को पैसे का लालच देकर आतंकी संगठन में भर्ती करवाया था।
मामले से जुड़ी दैनिक भास्कर की ये खबरें भी पढ़ें ...
जम्मू-कश्मीर में LoC के पास दो आतंकी ढेर 
जम्मू-कश्मीर के कुपवाड़ा में LoC के पास सुरक्षा बलों ने दो आतंकवादियों को मार गिराया। आतंकी घुसपैठ की कोशिश कर रहे थे। आतंकियों के पास से चार AK-47 राइफल और 6 हैंड ग्रेनेड बरामद किए गए हैं। मुठभेड़ के बाद BSF और जम्मू-कश्मीर पुलिस ने जॉइंट सर्च ऑपरेशन चलाया। पूरी खबर पढ़ें ...
कुपवाड़ा में 5 विदेशी आतंकी मारे गए, सेना ने एनकाउंटर में मार गिराया
जम्मू-कश्मीर के कुपवाड़ा में सेना ने एनकाउंटर में 5 विदेशी आतंकियों को मार गिराया। जम्मू-कश्मीर के ADGP विजय कुमार ने बताया था कि आतंकियों की जानकारी मिली थी। सर्च ऑपरेशन चलाकर सभी को मार गिराया गया। कुपवाड़ा सेक्टर में इस साल घुसपैठ की यह पहली बड़ी कोशिश थी। पूरी खबर पढ़ें...
राजौरी में सेना और आतंकियों के बीच मुठभेड़, एक आतंकी मारा गया​
​​​​जम्मू-कश्मीर के राजौरी में सुरक्षाबलों और आतंकियों के बीच हुई मुठभेड़ में एक आतंकी मारा गया। डसाल इलाके में आतंकियों के छिपे होने की सूचना मिलने के बाद सुरक्षाबलों ने घेराबंदी कर तलाशी अभियान शुरू किया था। पूरी खबर पढ़ें...